**Яўге́н Ві́ктаравіч О́сін** (руск.: Евгений Викторович Осин; 4 кастрычніка 1964, Масква, СССР — 17 лістапада 2018, Масква, Расія) — савецкі і расійскі спявак, музыкант, аўтар песень.

Біяграфія
---------

Яўген Віктаравіч Осін нарадзіўся 4 кастрычніка 1964 года ў Маскве. Яго бацька, Віктар Рыгоравіч Осін, працаваў вадзіцелем тралейбуса, па веравызнанні — адвентыст сёмага дня. Дзядзька Яўгена быў барабаншчыкам у ансамблі Леаніда Уцёсава. Калі Яўгену было 9 гадоў, яго бацькі развяліся. Пасля гэтага яго маці далі двухпакаёвую кватэру ў Тэкстыльшчыках, а бацька пераехаў у Чарапавец, дзе працаваў начальнікам аўтакалоны і ўзначальваў ячэйку адвентыстаў. Ёсць малодшая сястра Альбіна.

Музыка захапіла Осіна ў чатырнаццаць гадоў, калі ён пачынае граць на барабанах у школьным ансамблі; затым ён прабуе вучыцца в музыкальнай школе, але кідае яе, не давучыўшыся. Пасля няскончанай вучобы на руках у Осіна было пасведчанне з інстытута павышэння кваліфікацыі работнікаў культуры, якое давала права працаваць кіраўніком самадзейнага ансамбля ўзроўню раённага дома культуры. У 1983 годзе, ва ўзросце 19 гадоў, Осін стае вегетарыянцам.

Сваю першую групу стварыў у 1986 годзе, у канцы 80-х супрацоўнічаў з групай «Брава». За кар’еру выпусціў 15 альбомаў.

Пік папулярнасці прыйшоўся на 90-я. Осін вядомы публіцы па песнях «Плача дзяўчына ў аўтамаце», «Восьмага сакавіка», «Качка», «Партрэт працы Пабла Пікасо», «Спадарожніца».

Адно з самых яго вядомых выступленняў — у 1996 годзе ў Растове-на-Доне ў рамках перадвыбарнай кампаніі Барыса Ельцына, калі прэзідэнт Расіі выйшаў на сцэну і станцаваў разам з Осіным.

У 2017 годзе ў Осіна дыягнаставалі апошнюю стадыю алкагалізму, яго адправілі на лячэнне ў адну з клінік у Тайландзе. З гэтага часу ён практычна не мог самастойна перамяшчацца. У маі 2018 года артыст у інтэрв’ю распавядаў, што замяніў спіртное мотаспортам, аднак неўзабаве ён трапіў адразу ў дзве аварыі за тыдзень: адна адбылася на запраўцы, другі раз ён урэзаўся ў трактар.

17 лістапада 2018 года Яўген Осін памёр. Яму было 54 гады. Вядома, што артыст памёр у сябе дома. Афіцыйна прычына смерці не раскрываецца, але па некаторых даных, артыст, імаверна, памёр ад спынення сэрца, выкліканым ужываннем алкаголю.

Зноскі
------

1. ↑  Памёр спявак Яўген Осін **(нявызн.)**, *Звязда* (17 лістапада 2018). Праверана 17 лістапада 2018.
2. ↑  Яўген Осін — біяграфія, інфармацыя, асабістае жыццё (руск.)
3. ↑  Яўген Осін — Мясаеды і вегетарыянцы (1999 г.) (руск.)
4. ↑  У Маскве памёр спявак Яўген Осін **(нявызн.)**, *БелСат* (17 лістапада 2018). Праверана 17 лістапада 2018.
5. ↑  Памёр расійскі спявак Яўгеній Осін **(нявызн.)**, *Наша Ніва* (17 лістапада 2018). Праверана 17 лістапада 2018.

Спасылкі
--------

|  |  |
| --- | --- |
| q: | Яўген Віктаравіч Осін у Вікіцытатніку |
| commons: | Яўген Віктаравіч Осін на Вікісховішчы |

* Афіцыйны сайт Яўгена Осіна (руск.)
* Фан-клуб Яўгена Осіна (руск.)
* Пра Яўгена Осіна на сайце peoples.ru (руск.)
* Пра Яўгена Осіна на сайце Music library Архівавана 4 лістапада 2016. (руск.)
* Лячэнне Яўгена Осіна ад алкагалізму (руск.)
* Аляксей Аляксееў пра маладога Яўгена Осіна, Спецыяльнае радыё, 2007 (руск.)

|  |  |
| --- | --- |
| ⚙️   У сацыяльных сетках | У Кантакце · Facebook · Facebook |
| Фота, відэа і аўдыё | Deezer · Last.fm · Spotify · Яндэкс Музыка · YouTube |
| Тэматычныя сайты | Discogs · КиноПоиск · MusicBrainz |
| Нарматыўны кантроль | VIAF: 7425154260796024480007 |